張怡

張怡  ， 初名鹿徵 ， 字瑤星 ， 明亡後曾改名爲遺以表終老遺民之志 ， 清廷統治鞏固後 ， 復改名怡 。 南直隸上元人 。 張可大之子 。 萬曆三十六年生 ， 早年爲諸生 。 父於吳橋兵變時戰死 ， 怡以蔭授錦衣衛千戶 ， 入京侍衛 。 崇禎帝自縊煤山 ， 獨守靈戴孝 。 李自成進據北京 ， 逼降 ， 不從 。 後乘便南逃 。 弘光朝仍任錦衣千戶 。 明亡後寄生於南京棲霞山白雲庵 ， 五十餘年不入集市 ， 人稱白雲先生 。 所與交遊多明遺老 ， 如方以智 、 髡殘 、 方舟 （ 方苞兄 ） 、 周在濬 （ 周亮工長子 ） 等 。 孔尚任寫有 《 白雲庵訪張瑤星道士 》 一詩 。 康熙三十四年卒 。 著述頗豐 ， 有 《 白雲集 》 《 玉光劍氣集 》 等傳世 。